b'\n_START_ARTICLE_\nZevsov kip v Olimpiji\n_START_PARAGRAPH_\nZevsov kip v Olimpiji je bil velikanski sede\xc4\x8di kip, pribli\xc5\xbeno 13 m visok,  ki ga je izdelal gr\xc5\xa1ki kipar Fidija okoli 435 pred na\xc5\xa1im \xc5\xa1tetjem v sveti\xc5\xa1\xc4\x8du Olimpije, Gr\xc4\x8dija, in je stal v Zevsovem templju. Kip je bil lesen ter prevle\xc4\x8den s slonoko\xc5\xa1\xc4\x8denimi in zlatimi plo\xc5\xa1\xc4\x8dami (krizelefantinska tehnika). Predstavljal je boga Zevsa, ki je sedel na prestolu, izdelanem iz cedrovine, okra\xc5\xa1en z ebenovino, slonovino, zlatom in dragimi kamni. Eno od sedmih \xc4\x8dudes anti\xc4\x8dnega sveta  je bilo izgubljeno in uni\xc4\x8deno v 5. stoletju na\xc5\xa1ega \xc5\xa1tetja, ni kopije, zato so podatki o njegovi obliki znani le iz anti\xc4\x8dnih gr\xc5\xa1kih opisov in podobe na kovancih.\n_START_SECTION_\nIzguba in uni\xc4\x8denje\n_START_PARAGRAPH_\nGlede na rimskega zgodovinarja Svetonija je rimski cesar Kaligula "ukazal, da morajo kipe bogov, ki so bili \xc5\xa1e posebej znani po svoji svetosti ali umetni\xc5\xa1ki vrednosti, tudi Zevsovega iz Olimpije, prinesti iz Gr\xc4\x8dije, da jim odstrani glave in jih nadomesti s svojo".  Preden se je to zgodilo, je bil cesar umorjen (leta 41), "njegov umor so nakazovali mnogi \xc4\x8dude\xc5\xbei. Kip Jupitra pri Olimpiji, ki ga je ukazal razstaviti na ko\xc5\xa1\xc4\x8dke in preseliti v Rim, je nenadoma izzval gromek smeh, da se je oder podrl in so delavci popadali na tla". _NEWLINE_Okoli\xc5\xa1\xc4\x8dine kipa in morebitno uni\xc4\x8denje niso znani. Bizantinski zgodovinar Georgij Kedren v 11. stoletju pi\xc5\xa1e, da je bil odpeljan v Konstantinopel, kjer je bil uni\xc4\x8den v velikem po\xc5\xbearu v pala\xc4\x8di Lavzejon (gr\xc5\xa1ko \xce\x9b\xce\xb1\xcf\x85\xcf\x83\xce\xb5\xce\xaf\xce\xbf\xce\xbd) leta 475. Druga mo\xc5\xbenost je, da je propadel skupaj s templjem, ki je pogorel leta 425.  Zgodnej\xc5\xa1o izgubo ali \xc5\xa1kodo je nakazal Lukijan iz Samosate v 2. stoletju;\n_START_SECTION_\nFidijeva delavnica\n_START_PARAGRAPH_\nPribli\xc5\xbeen datum kipa (tretja \xc4\x8detrtina 5. stoletja pred na\xc5\xa1im \xc5\xa1tetjem) je bila potrjena ob odkritju (1954\xe2\x80\x931958) Fidijeve delavnice, ki je bila na kraju, ki ga je navajal Pavzanias. Arheolo\xc5\xa1ke najdbe so bile orodje za obdelavo zlata in slonove kosti, del\xc4\x8dki slonovine, dragi kamni in terakotne \xc4\x8drepinje. Ve\xc4\x8dina slednjih je bila uporabljena za steklene plo\xc5\xa1\xc4\x8de in oblikovanje kipove halje iz listov iz stekla, naravno drapirane in zgubane, nato pozla\xc4\x8dene. Na\xc5\xa1li do tudi skodelico z napisom "\xce\xa6\xce\x95\xce\x99\xce\x94\xce\x99\xce\x9f\xce\xa5 \xce\x95\xce\x99\xce\x9c\xce\x99" ali "Pripadam Fidiju".'